O **Centro Gallego de México** é unha organización de inmigrantes galegos fundada en 1975 na Cidade de México. Existe maior número de galegos noutras nacións americanas como a Arxentina, Cuba, o Uruguai, Venezuela ou o Brasil, mais os galegos tiveron unha destacada presenza en México, e en particular no centro do país.

As oficinas da asociación encóntranse na rúa de Colima 194, Colonia Roma, da Cidade de México. Promove a difusión da cultura galega, a cultura mexicana e publica unha gaceta ou revista mensual chamada *Anduriña*.

O centro galego de México é unha asociación civil sen fins de lucro co fin de dar sitio de reunión aos inmigrantes e descendentes de inmigrantes galegos en México.

Na actualidade o Centro Gallego de México ten unha segunda sede en Iztapalapa, onde se realizan diversas actividades deportivas e culturais como os torneos de voleibol, baloncesto, ou a romaría de San Martiño.

Historia
--------

O himno galego, publicado en 1944 en Cidade de México.
O 24 de setembro de 1911, un grupo de inmigrantes galegos reuniuse coa idea de crear unha agrupación coral para lembrar á súa terra, inicialmente alugaron un local na rúa 5 de Febrero e constituíron o Orfeón Galego de México. Nos seguintes anos a organización cambiou de sede en dúas ocasións e o seu nome transformouse a casa de Galicia. Seguiu en funcionamento ata 1936, ano en que iniciou a guerra civil española e no que a asociación pechou as súas portas e non volveu abrilas ata 1939, cando a guerra chegou ao seu fin. A reapertura tivo lugar nunha nova localización na rúa 16 de Septiembre e o nome foi cambiado novamente, esta vez a Unión Cultural Galega.

A asociación cambia outra vez de sede e é renomeada a Centro Galego de México, A.C. en 1948. Finalmente, en 1951 compraron unha residencia situada en Colima 194 da Colonia Roma, trátase dun casarón estilo francés que data de 1940, onde se estableceron definitivamente. Comezaron a publicar mensualmente a revista *Anduriña* en 1957, dedicada a apuntar e promover as actividades comunitarias. En 1980, adquiriron un terreo ao sur da cidade coa finalidade de establecer un club deportivo, que se viu concretado entre a década de 1980 e a de 1990. Este atópase situado na colonia Jardines de San Lorenzo na delegación Iztapalapa.

Galería de imaxes
-----------------

* 
* 
* 
*

Notas
-----

1. ↑
2. ↑  El presidente del Centro Gallego de México presenta a Miranda los nuevos proyectos de esta comunidad. Consultado o 30 de novembro de 2016. *(en castelán)*
3. 1 2  "El Centro Gallego de México cumple cien años con Núñez Feijóo como testigo". Finanzas.com. 25 de setembro de 2011. Arquivado dende o orixinal o 16 de febreiro de 2016. Consultado o 8 de febreiro de 2016.
4. 1 2 3  "Historia Centro Gallego de México". Centro Gallego de México, A.C. Arquivado dende o orixinal o 18 de febreiro de 2016. Consultado o 8 de febreiro de 2016.
5. ↑  "Caminar por la Roma". Romacondesa.com.mx. Arquivado dende o orixinal o 15 de febreiro de 2016. Consultado o 8 de febreiro de 2016.
6. ↑  "Deportivo". Centro Gallego de México AC. Arquivado dende o orixinal o 15 de febreiro de 2016. Consultado o 8 de febreiro de 2016.

Véxase tamén
------------

### Ligazóns externas

* Páxina oficial
* Anduriña Arquivado 27 de novembro de 2016 en Wayback Machine. revista do centro galego de México.